
	Jelgavā



	02.06.2026
	Nr.
	1.7.9.-1./355

	

	Uz
	19.05.2026
	Nr.
	EVI/1-12/26/46  



	
	
	Engures vidusskolai

	
	



	Par telpu novērtēšanu vasaras nometnēm izglītības iestādē Engures vidusskola, 
Skolas ielā 7 un 9, Engurē, Engures pagastā, Tukuma novadā	



Veselības inspekcijā (turpmāk – Inspekcija) 2026.gada 28.maijā reģistrēts Engures vidusskolas elektroniski iesniegtais pieteikums ar lūgumu veikt telpu novērtēšanu vasaras nometnēm izglītības iestādē Engures vidusskola, Skolas ielā 7 un 9, Engurē, Engures pagastā, Tukuma novadā (turpmāk – Objekts).
Inspekcija informē, ka Objekta kontrole tika veikta 2026.gada 18.martā un, balstoties uz pārbaudes rezultātiem, 2026.gada 19.martā sagatavots kontroles akts Nr. 00126926. Tādēļ saskaņā ar Ministru kabineta 2009.gada 1.septembra noteikumu Nr. 981 “Bērnu nometņu organizēšanas un darbības kārtība” 9.5.punktu Atzinums minētajam objektam nav nepieciešams.
Nometnes organizējamas, ievērojot Ministru kabineta 2009.gada 1.septembra noteikumus Nr. 981 “Bērnu nometņu organizēšanas un darbības kārtība”, kā arī Valsts izglītības satura centra “Vadlīnijas piesardzības pasākumiem bērnu nometņu organizētājiem”. Nometņu norisē jānodrošina bērnu veselībai droša vide, ievērojot spēkā esošo tiesību aktu prasības un epidemioloģiskās situācijas attīstību valstī.


	Sabiedrības veselības departamenta 
Zemgales kontroles nodaļas vadītāja

	
Airisa Lapiņa

